„Votăm Curățenie Generală”. Metoda prin care susținătorii lui Călin Georgescu vor să evite noile reguli electorale impuse de Guvern
TikTok este inundat în ultimele zile de expresia și hashtag-ul „Curățenie Generală”.  O analiză Digi24.ro arată că numărul clipurilor video postate cu acest hashtag a crescut în luna ianuarie, în contextul în care Guvernul a schimbat regulile publicității electorale. În condițiile în care Ordonanța adoptată de Guvern lasă loc la interpretări, susținătorii lui Georgescu consideră că, astfel, ar evita posibile amenzi.